cyanic-selkie/wikianc huggingface dataset:
সল্টলেক সেক্টর ৫ মেট্রো স্টেশন
সুযোগ-সুবিধা
সড়ক থেকে স্টেশনের টিকিট কাউন্টারে পৌছাতে বা টিকিট কাউন্টার থেকে সড়কে সহজে পৌছাতে স্টেশনে চারটি চলন্ত সিঁড়ির রয়েছে। এছাড়া টিকিট কাউন্টার থেকে প্ল্যাটফর্মে পৌছাতে এবং প্ল্যাটফর্ম থেকে টিকিট কাউন্টারের স্তরের পৌছাতে চলন্ত সিঁড়ির ব্যবস্থা রয়েছে। মেট্রো স্টেশনের ভিড়, টিকিট কাটার জন্য কতগুলি কাউন্টার খোলা আছে, কোন গেট দিয়ে ঢোকা-বেরোনা যাবে - এ সব তথ্য দেখানো হয় অত্যাধুনিক ডিসপ্লে বোর্ডে। আপ-ডাউন দুই লাইনের ট্রেনের সময়সূচিও ডিসপ্লে বোর্ডে প্রদর্শিত হয়।
তথ্যপ্রযুক্তি তালুকের কর্মীদের সুবিধার জন্য সেক্টর ৫ মেট্রো স্টেশন সংলগ্ন রাস্তার মোড়গুলিতে কেএমআরসিএলের সঙ্গে যৌথ উদ্যোগে ডিসপ্লে বোর্ড স্থাপন করেছে নবদিগন্ত শিল্পতালুক কর্তৃপক্ষ। কলকাতার কোনও মেট্রো স্টেশনে এখনও পর্যন্ত যাত্রীদের জন্য এমন বব্যস্থা নেই।
স্টেশনে শৌচাগার, স্বয়ংক্রিয় টিকিট ভেন্ডিং মেশিন ও বয়স্ক এবং অশক্ত যাত্রীদের জন্য প্রতি স্টেশনে একাধিক লিফট এবং এসক্যালেটরের ব্যবস্থা রয়েছে।
এছাড়াও প্ল্যাটফর্মে রয়েছে ফোন। কোনও যাত্রী সমস্যা দেখলেই ওই ফোন থেকে মেট্রোর কন্ট্রোল রুমে যোগাযোগ করতে পারবেন।
প্ল্যাটফর্ম স্ক্রিন ডোর
প্ল্যাটফর্মে প্ল্যাটফর্ম স্ক্রিন ডোর বা পিএসডি রয়েছে। পাঁচ কোটি টাকা ব্যয়ে এই প্রযুক্তি স্থাপন করা হয়। প্ল্যাটফর্ম স্ক্রিন ডোর- এর উচ্চতা ১.৭ মিটার। দরজার প্রস্থ ২ মিটার। ট্রেনের দরজার প্রস্থ ১.৪ মিটার। যাত্রীদের নিরাপত্তা দেওয়ার জন্য তৈরি কাচের এই 'পর্দা' তৈরি হয়েছে মোবাইল ফোনের স্ক্রিন যে উপাদানে তৈরি, তা দিয়ে। সাধারণ কাচের থেকে এই উপাদান অনেক বেশি ঘাত সহ্য করতে পারে। ট্রেন ঢুকে না-দাঁড়ানো পর্যন্ত প্ল্যাটফর্ম স্ক্রিন ডোর বন্ধ থাকে। ট্রেনের দরজা প্ল্যাটফর্মের দরজার ঠিক সামনে দাঁড়ালে ইলেকট্রনিক সঙ্কেতের দ্বারা দুটো দরজা একসঙ্গে খুলে যায়। কোনও কারণে যান্ত্রিক ত্রুটির ফলে যদি ট্রেন দাঁড়ানোর পরেও দরজা না-খোলে, সে ক্ষেত্রে প্রতিটি স্ক্রিন ডোরের পাশে রয়েছে একটি 'ইমার্জেন্সি ডোর'। এই দরজা শুধুমাত্র ট্রেনের দিক থেকে খোলা হয়।
কুনিয়া ইউনিয়ন
কুনিয়া ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৯টি গ্রাম নিয়ে গঠিত। মাদারীপুর সদর হতে প্রায় ১৬ কিলোমিটার দুরে অবস্থিত।
ভৌগোলিক উপাত্ত
কুনিয়া ইউনিয়নের মোট আয়তন ৪,০৯৪ একর বা ১৬.৫৮ বর্গ কিলোমিটার। গ্রামের সংখ্যা ১৯টি। ঘরবাড়ির সংখ্যা ৩,৬০০টি। এই ইউনিয়নের মধ্য দিয়ে বয়ে গেছে আরিয়াল খাঁ ও কুমার নদী।
২০১১ সালের হিসাব অনুযায়ী এ ইউনিয়নে ৮.৯৩ কিলোমিটার পাকারাস্তা ও ২৮.২০ কিলোমিটার কাঁচারাস্তা রয়েছে। হাট-বাজার রয়েছে ৩টি। মসজিদের সংখ্যা ৫৯টি এবং মন্দিরের সংখ্যা ২টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী কুনিয়া ইউনিয়নের ৩,৬০০টি পরিবারে মোট জনসংখ্যা ১৭,৯৯৩ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৮,৮৯৫ জন পুরুষ ও ৯,০৯৮ জন মহিলা। মুসলিম ধর্মালম্বী ১৭,৫৮৭ জন, ও হিন্দু ধর্মালম্বী ৪০৬ জন।
শিক্ষা
২০১১ সালের হিসেব অনুযায়ী কুনিয়া ইউনিয়নের সাক্ষরতার হার ৪৬.১% (পুরুষ ৪৯.৩%, মহিলা ৪৩.১%)। এ ইউনিয়নে ৩টি মাধ্যমিক বিদ্যালয়, ২টি মাদ্রাসা, ১৪টি সরকারি প্রাথমিক বিদ্যালয় এবং ১টি কিন্ডার গার্টেন স্কুল রয়েছে।
গিয়াসউদ্দিন শেখ
শেখ গিয়াসউদ্দিন হাবিবুদ্দিন একজন ভারতীয় রাজনীতিবিদ। তিনি ২০০৭ থেকে ২০১২ সাল পর্যন্ত শাহপুর বিধানসভা কেন্দ্র থেকে এবং ২০১২ থেকে ২০২২ সাল পর্যন্ত দারিয়াপুর বিধানসভা কেন্দ্র থেকে গুজরাট বিধানসভার সদস্য ছিলেন।   তিনি ভারতীয় জাতীয় কংগ্রেসের সাথে যুক্ত।
বাংলাদেশ জাতীয় রাগবি সেভেন্স দল
বাংলাদেশ জাতীয় রাগবি সেভেন্স দল হলো রাগবি সেভেন্সে বাংলাদেশের প্রতিনিধিত্বকারী দল।
দলটি ২০১৮ এশিয়ান রাগবি সেভেন্স সিরিজের বোল গ্রুপ চ্যাম্পিয়ন হয়।
ডিহি বায়ড়া
ডিহি বায়ড়া হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকের একটি গ্রাম।
জনপরিসংখ্যান
২০১১ সালের জনগণনার তথ্য অনুযায়ী, ডিহি বায়ড়া গ্রামের মোট জনসংখ্যা ৩,৬৯৭। এর মধ্যে ১,৮৫৮ (৫০ শতাংশ) পুরুষ এবং ১,৮৩৯ (৫০ শতাংশ) জন মহিলা। অনূর্ধ্ব ছয় বছর বয়সীদের মোট সংখ্যা ৩৮৯। ডিহি বায়ড়া গ্রামের মোট সাক্ষর জনসংখ্যা ২,৫০৬ (অন্যূন ছয় বছর বয়সী জনসংখ্যার ৭৫.৭৬ শতাংশ)।
সংস্কৃতি
ডেভিড জে. ম্যাককাশন ডিহি বায়ড়া গ্রামের একটি ধর্মমন্দিরের কথা উল্লেখ করেছেন। ঊনবিংশ শতাব্দীর মেদিনীপুর রীতির এই আটচালা মন্দিরটি ১৮৫৮ সালে নির্মিত। এটির পরিমাপ ১৫’ ৯’’ x ১৪’ ৪’’। মন্দিরের প্রবেশদ্বারের ও সম্মুখভাগের ছোটো ছোটো প্যানেলগুলি টেরাকোটার উপর দেবদেবীর খোদাইচিত্রে সজ্জিত।
যমুনা দেবী
যমুনা দেবী (২৯ নভেম্বর ১৯২৯ - ২৪ সেপ্টেম্বর ২০১০) মধ্যপ্রদেশ ভারতীয় জাতীয় কংগ্রেসের একজন সাবেক রাজনীতিবিদ। তিনি মধ্যপ্রদেশের বিধানসভার দায়িত্ব পালন করেন। এছাড়াও বিরোধী দলীয় নেতা এবং সহকারী মুখ্যমন্ত্রীর দায়িত্ব পালন করেন। তিনি ঝাবুওয়া থেকে নির্বাচিত (১৯৬২-১৯৬৭) সাবেক লোকসভা সদস্য। এছাড়াও ১৯৭৮-৮১ সালে রাজ্যসভার সদস্য ছিলেন।.
রাজনীতি
তিনি অর্জুন সিং, মতিলাল ভোরা এবং শ্যামা চরন শুকলা সরকারের নিম্নপদস্থ মন্ত্রী ছিলেন। ১৯৯৮ সালে পদোন্নতি পেয়ে রাজ্যসভার প্রথম নারী হিসেবে সহকারী মুখ্যমন্ত্রীর দায়িত্ব পালন করেন।
মৃত্যু
দীর্ঘদিন ক্যান্সারের সাথে লড়ার পর ২০১০ সালের ২৪ শে সেপ্টেম্বর ইন্দোরে মৃত্যবরণ করেন।
নগেন্দ্রনাথ ঘোষ
সংক্ষিপ্ত জীবনী
নগেন্দ্রনাথের জন্ম বৃটিশ ভারতের অধুনা বাংলাদেশের বগুড়াতে। পিতা ভগবতীচরণ ঘোষ। তার স্কুলের পড়াশোনা কলকাতার ব্রাঞ্চ স্কুলে (বর্তমানের হেয়ার স্কুলে)। এরপর প্রেসিডেন্সি কলেজ ও বিলেতের মিডল টেম্পল স্কুলে শিক্ষাপ্রাপ্ত হন তিনি । ১৮৭৬ খ্রিস্টাব্দে ব্যারিস্টার হয়ে দেশে ফেরেন।
কর্মজীবন
প্রথমে আইন ব্যবসা শুরু করেন, কিন্তু তেমন সফলতা অর্জন করতে পারেন নি। আইন ব্যবসায় অকৃতকার্য হয়ে অধ্যাপনা ও সংবাদপত্র সেবায় আত্মনিয়োগ করেন। ১৮৮২ খ্রিস্টাব্দে মেট্রোপলিটন ইনস্টিটিউশনের বর্তমানে বিদ্যাসাগর কলেজের অধ্যাপক ও পরে অধ্যক্ষ হন। তিনি "ল রিভিউ" পত্রিকা এবং "ইন্ডিয়ান নেশন" নামে ইংরাজী সাপ্তাহিক পত্রিকার আমরণ সম্পাদনা করেন। দীর্ঘ কুড়ি বৎসর তিনি  কলকাতা বিশ্ববিদ্যালয়ের সদস্য ছিলেন। বাঙালিদের মধ্যে তিনিই প্রথম বিশ্ববিদ্যালয়ের ইংরাজী সাহিত্যের প্রধান পরীক্ষক হন এবং নতুন নিয়মানুযায়ী বিশ্ববিদ্যালয়ের কর্মনীতি রচনার দায়িত্ব সম্পন্ন করেন। তিনি কলকাতা মিউনিসিপ্যাল কর্পোরেশনের কমিশনার এবং কলকাতা পুলিশ আদালতের অবৈতনিক বিচারপতি ছিলেন। লর্ড কার্জনের সময় অগণতান্ত্রিক মিউনিসিপ্যাল আইনের প্রতিবাদে অন্যান্যদের সঙ্গে তিনিও সদস্যপদ ত্যাগ করেন। রাজনীতিতে মডারেট ও স্বায়ত্তশাসন ব্যবস্থার পক্ষপাতী ছিলেন তিনি।  তার দর্শন ও জ্যোতিষশাস্ত্রে জ্ঞান ছিল। শেষ জীবনে তিনি 'রাধা স্বামী সৎসঙ্গ' সম্প্রদায়ে যোগ দেন। তার রচিত গ্রন্থগুলি হল-
ছাত্রপাঠ্য পুস্তক কিছু রচনা করেছিলেন।
মৃত্যু
১৯০৯ খ্রিস্টাব্দের ৩ এপ্রিল ৫৫ বৎসর বয়সে তিনি প্রয়াত হন।
কক্সবাজার পল্লী বিদ্যুৎ সমিতি
কক্সবাজার পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। কক্সবাজার পল্লী বিদ্যুৎ সমিতি চট্টগ্রাম বিভাগের কক্সবাজার জেলায় ০৫টি জোনাল অফিস, ০১টি সাব-জোনাল অফিস, ০২টি এরিয়া অফিস এবং ১৬টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কক্সবাজার পল্লী বিদ্যুৎ সমিতি নিবন্ধিত হয় ১৯ ডিসেম্বর, ১৯৯২ সালে এবং বানিজ্যিকভাবে বিদ্যুতায়িত হয় ০৫ ডিসেম্বর, ১৯৯৩ সালে।
ইতিহাস
কক্সবাজার পল্লী বিদ্যুৎ সমিতির যাত্রা শুরু হয় ১৯৯১ সালে। এ সমিতির অধীনে ০৯টি উপজেলা, ৬৬টি ইউনিয়ন ও ৯৪৭টি গ্রাম রয়েছে। এর সদর দপ্তর কক্সবাজারের ঝিলংজাতে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
কক্সবাজার পল্লী বিদ্যুৎ সমিতির সাড়ে তিন লক্ষেরও বেশি আবাসিক গ্রাহক রয়েছে।
গুল মোহাম্মদ
গুল মোহাম্মদ (گل محمد; জন্ম: ১৫ অক্টোবর, ১৯২১ - মৃত্যু: ৮ মে, ১৯৯২) তৎকালীন ব্রিটিশ ভারতের লাহোরে জন্মগ্রহণকারী আন্তর্জাতিক ক্রিকেটার ছিলেন। ভারত ও পাকিস্তান উভয় দলের পক্ষে টেস্ট ক্রিকেটে অংশগ্রহণ করেছেন তিনি।
দলে তিনি মূলতঃ বামহাতি ব্যাটসম্যান ছিলেন। পাশাপাশি বামহাতে মিডিয়াম পেস বোলিংয়ে পারদর্শিতা দেখিয়েছেন তিনি।
প্রারম্ভিক জীবন
৫ ফুট ৫ ইঞ্চির ছোটখাট গড়নের গুল মোহাম্মদ বামহাতে চমকপ্রদ ব্যাটিং করতেন। এছাড়াও কভার অঞ্চলে দক্ষ ফিল্ডিং করতেন। ১৭ বছর বয়সে প্রথম-শ্রেণীর ক্রিকেটে অভিষেক ঘটে তার। বোম্বে পঞ্চদলীয় প্রতিযোগিতার প্রথমখেলায় ৯৫ রানের দূর্দান্ত ইনিংস উপহার দেন। ১৯৪২-৪৩ মৌসুমে বিজাপুর ফেমাইন একাদশের পক্ষ খেলেন। বিজয় হাজারেকে সাথে নিয়ে বেঙ্গল সাইক্লোন একাদশের বিপক্ষে ৩০২ রান তুলেন। ধীরগতি ও অনুপযোগী পিচে দুইদলের প্রথম ইনিংসের সর্বমোট সংগ্রহ ছিল ১৩৭৬।
গুল মোহাম্মদের সর্বাপেক্ষা জনপ্রিয় ইনিংস হচ্ছে ৩১৯ রান। বরোদার সদস্যরূপে ১৯৪৬-৪৭ মৌসুমের রঞ্জী ট্রফি প্রতিযোগিতার চূড়ান্ত খেলায় হোলকারের বিপক্ষে এ রান তুলেন। দলীয় সংগ্রহ ৯১৩ হলে বিজয় হাজারের সাথে জুটি গড়েন। ৫৩৩ মিনিট পর তিনি যখন আউট হন তখন তারা ৫৭৭ রানের জুটি গড়েন। প্রথম-শ্রেণীর ক্রিকেটে যে-কোনো উইকেটে তাদের এ জুটি তৎকালীন বিশ্বরেকর্ড গড়েছিল। সাড়ে দশ ঘণ্টা ক্রিজে অবস্থান করে বিজয় হাজারে করেছিলেন ২৮৮ রান।
আন্তর্জাতিক ক্রিকেট
তিনি তার সময়কালের খুব স্বল্পসংখ্যক ক্রিকেটারদের একজন হিসেবে ইংল্যান্ডের বিপক্ষে ভারত দলের সদস্যরূপে খেলেছেন। ভারত বিভাজনের পর পাকিস্তানের প্রতিনিধিত্ব করেন তিনি। ১৯৪৬ সালে ইংল্যান্ড এবং ১৯৪৭-৪৮ মৌসুমে অস্ট্রেলিয়া সফরে গেলেও তেমন সফলতা পাননি। অ্যাডিলেডে দ্বিতীয় ইনিংসে ব্যক্তিগত সর্বোচ্চ ৩৪ রান করেন। অন্যদিকে অপর প্রান্তে হাজারে তার দ্বিতীয় শতক তুলে নিয়েছিলেন। ১৯৫২-৫৩ মৌসুমে ভারতের বিপক্ষে পাকিস্তানের প্রথম টেস্ট সিরিজের দুই টেস্ট খেলেন। এরফলে, তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু‘জন হচ্ছেন আমির ইলাহী ও আবদুল হাফিজ কারদার।
একসময় ল্যাঙ্কাশায়ার লীগে রামসবটমের পক্ষ পেশাধারী পর্যায়ে খেলেন। ১৯৫৫ সালে পাকিস্তানের নাগরিকত্ব লাভের পূর্ব-পর্যন্ত রঞ্জী ট্রফিতে অংশগ্রহণ করেন। পাকিস্তানের পক্ষে একটি টেস্টেও প্রতিনিধিত্ব করেন তিনি। ১৯৫৬-৫৭ মৌসুমে অস্ট্রেলিয়ার বিপক্ষে ১২ ও অপরাজিত ২৭ রান করেন যাতে তার জয়সূচক রান ছিল।
ব্যক্তিগত জীবন
৮ মে, ১৯৯২ তারিখে যকৃতের ক্যান্সারে আক্রান্ত হয়ে তার দেহাবসান ঘটে।
রয় ফুলার
রয় ব্রডবেন্ট ফুলার (১১ ফেব্রুয়ারি ১৯১২ - ২৭ সেপ্টেম্বর ১৯৯১) ছিলেন একজন ইংরেজ লেখক, তবে বেশিরভাগ ক্ষেত্রেই তিনি কবি হিসাবে পরিচিত ছিলেন।
প্রারম্ভিক জীবন
তিনি লঙ্কাসায়ারের ফেইলসওয়ার্থে নিম্ন-মধ্যবিত্ত বাবা-মা লিওপল্ড চার্লস ফুলার ও নেলি দম্পতির ঘরে জন্মগ্রহণ করেন। তার পিতা ওয়ার্কহাউস মাস্টারের একজন কেরানী ছিলেন। ১৮৮৪ সালে ফুলহামে জন্মগ্রহণ করা তার পিতা ছিলেন, মিনি আগস্টা ফুলার (১৮৬৩ সালের জন্ম) এর অবৈধ পুত্র। তার বড় বোন মিনির সাথে তিনি অনাথ আশ্রমে বেড়ে ওঠেন।
ফুলার পরবর্তীকালে ব্ল্যাকপুল, ল্যাঙ্কাশায়ারের ব্ল্যাকপুল উচ্চ বিদ্যালয়ে পড়াশোনা করেন। ১৯২৮ সালে তার প্রথম কবিতা সানডে রেফারি প্রকাশিত হয়েছিল। তিনি ১৯৩৩ সালে সলিসিটার হিসাবে যোগ্যতা অর্জন করেন। পরবর্তীতে ১৯৪১ থেকে ১৯৪৬ সাল পর্যন্ত তিনি রয়্যাল নেভিতে দায়িত্ব পালন করেন এবং উলউইচ ইক্যুয়েবল বিল্ডিং সোসাইটির হয়ে কাজ করেছিলেন। তিনি আইন বিভাগের প্রধান হিসাবে তার ক্যারিয়ার সমাপ্ত করেন।
কর্ম জীবন
পয়েমস্ (১৯৩৯) ছিল তার লেখা প্রথম কাব্যগ্রন্থ। তিনি ১৯৪০ সাল থেকে পুরোপুরি কবি হিসাবে আত্মপ্রকাশ করেছিলেন, এবং একই সাথে তিনি "অক্সফোর্ড বিশ্ববিদ্যালয়ে" যোগদান করেছিলেন এবং নাগরিক গানে অভিনয় করেছিলেন। দ্বিতীয় বিশ্বযুদ্ধের সময়, তিনি সামরিক-দেশপ্রেমিক থিমের উপর ১৯৪২ সালে "যুদ্ধের কবিতা" নামে বেশ কয়েকটি কবিতা লিখেছিলেন। তার প্রথমদিককার কাব্যগ্রন্থগুলি স্প্যানিশ গৃহযুদ্ধের ঘটনাগুলি দ্বারা সৃষ্ট ভয় এবং উত্তেজনার বোধে পূর্ণ ছিল।
বেলু ওরিজোঁতি
বেলু ওরিজোঁতি (Belo Horizonte) দক্ষিণ আমেরিকা মহাদেশের রাষ্ট্র ব্রাজিলের দক্ষিণ-পূর্ব অংশের মিনাস গেরাইস রাজ্যের রাজধানী শহর। মূল বেলু ওরিজোঁতি শহরে প্রায় ২৫ লক্ষ এবং বৃহত্তর মহানগর এলাকাতে প্রায় ৫২ লক্ষ লোকের বাস। এটি ব্রাজিলের ৬ষ্ঠ বৃহত্তম জনবহুল শহর এবং ৩য় বৃহত্তম জনবহুল মহানগর এলাকা। মূল শহরের আয়তন প্রায় ৩৩১ বর্গকিলোমিটার। এটি ব্রাজিলের প্রথম পরিকল্পিত নগরী। ১৮শ শতকের শুরুর দিকে এখানে লোকবসতি স্থাপিত হলেও মূলত ১৮৯০-এর দশকেই বর্তমান শহরটিকে পরিকল্পিতভাবে নির্মাণ করা হয়। নগরটির নকশাবিদেরা মার্কিন যুক্তরাষ্ট্রের রাজধানী ওয়াশিংটন ডিসি-কে অনুপ্রেরণা হিসেবে ব্যবহার করেন।
রয় ফুলার
কর্ম জীবন
দ্বিতীয় বিশ্বযুদ্ধের অবসানের পরে ফুলার কবিতা লিখতে ও প্রকাশ করতে থাকেন, তবে তিনি দ্রুত বিজ্ঞান ও কল্পকাহিনী লিখতে শুরু করেন। এবং তার অ্যাডভেঞ্চার কাহিনীগুলির একটি সংকলন সেভেজ গোল্ড (১৯৪৬) সালে প্রকাশ করেছিলেন।
বেলু ওরিজোঁতি
বেলু ওরিজোঁতি শহরটি কয়েকটি পাহাড়ের উপরে নির্মিত এবং চারপাশে উঁচু পর্বত দিয়ে বেষ্টিত। শহরটি বিশালাকার মিনেইরাউঁ স্টেডিয়ামের জন্য সুপরিচিত। ১৯৬৫ সালে নির্মিত এই স্টেডিয়ামে ব্রাজিলীয় ফুটবল জাদুঘরটি অবস্থিত। শহরের কাছে পাম্পুলিয়া হ্রদ এবং পাম্পুলিয়া স্থাপতিক ভবনসমষ্টি অবস্থিত, যেখানে ব্রাজিলের আধুনিকতাবাদী স্থপতি অস্কার নিমাইয়ারের নকশাকৃত তরঙ্গাকৃতির ছাদবিশিষ্ট আসিসির সাধু ফ্রান্সিস গির্জাটি অবস্থিত।
রয় ফুলার
কর্ম জীবন
১৯৫০ এর দশক থেকে তিনি মূলত দার্শনিক এবং স্বীকারোক্তিমূলক কবিতা লিখেছিলেন। ফুলারের লেখার বৈশিষ্ট্য বৌদ্ধিকতা দ্বারা চিহ্নিত করা হয়, জীবনী বিবরণী লেখায় তিনি অতি ঘনিষ্ঠ মনোযোগ, এর অভ্যন্তরীণ বিষয়বস্তুর প্রতিবিম্ব হিসাবে, বিড়ম্বনা, ও গদ্যের ব্যবহার করেছিলেন।
তিনি ১৯৫০ এর দশকে ক্রাইম উপন্যাস সহ কল্পকাহিনীও লিখতে শুরু করেছিলেন এবং বেশ কয়েকটি খণ্ড স্মৃতি লিখেছিলেন। যেমন ফ্যান্টাসি এন্ড ফুগু (১৯৫৬), দ্যা কার্নাল আইসল্যান্ড (১৯৭০) ইত্যাদি। রয় ফুলার বেশ কয়েকটি উপন্যাসের পাশাপাশি শিশুদের জন্য বই এবং কবিতা লিখেছেন। একজন কবি হিসাবে তিনি স্টাইলিস্টিক ভিত্তিতে পরিচিত হন। তিনি ১৯৬৮ থেকে ১৯৭৩ সাল পর্যন্ত অক্সফোর্ড বিশ্ববিদ্যালয়ের কবিতার অধ্যাপক ছিলেন। এসময় তার দেওয়া ভাষণ ও লেকচারের উপর তিনি ১৯৭৪ সালে রচনা করেন, আউলস এন্ড আর্টিফায়ার্স: অক্সফোর্ড কেচার্স অন পোয়েট্রী এবং ১৯৭৫ সালে, রফেসর এন্ড গড: লাস্ট অক্সফোর্ড কেচার্স অন পোয়েট্রী। এছাড়া তিনি ১৯৭২ থেকে ১৯৭৯ পর্যন্ত তিনি বিবিসির বোর্ড অফ গভর্নর সদস্য ছিলেন। তার সর্বশেষ প্রকাশিত গ্রন্থ স্প্যানার এন্ড পেন: পোস্ট-ওয়ার মেমরিস (১৯৯১)।
বেলু ওরিজোঁতি
বেলু ওরিজোঁতি শহরটি ১৯৫০ ফিফা বিশ্বকাপ ও ২০১৪ ফিফা বিশ্বকাপের আয়োজক শহরগুলির একটি ছিল। এছাড়া শহরটি ২০১৩ সালের ফিফা কনফেডারেশনস কাপের যৌথ আয়োজক ছিল এবং ২০১৬ গ্রীষ্মকালীন অলিম্পিক প্রতিযোগিতার কিছু ফুটবল খেলারও আয়োজন করে।
রয় ফুলার
উৎসর্গ
১৯৬৬ সালে, কবি জন ফুলার তার ছেলে অ্যান্টনি পাওয়েল ফুলারকে তার উপন্যাস দ্য সোলডায়ার্স আর্ট, এবং তার মাস্টার ওয়ার্কের অষ্টম খণ্ড, ও আ ডান্স টু মিউজিক অফ টাইমকে উৎসর্গ করেছিলেন।
পুরস্কার ও সম্মাননা
তিনি ১৯৯৭০ সালে সিবিই এবং কুইন্স গোল্ড কবিতার জন্য পদক লাভ করেন এবং ১৯৮০ সালে লেখক সোসাইটি চলমন্ডিলে পুরস্কার অর্জন করেন।
এমদাদুল হক ভূঁইয়া
এমদাদুল হক ভূঁইয়া বাংলাদেশ আওয়ামী লীগের রাজনীতিবিদ এবং নারায়ণগঞ্জ-২ আসনের সাবেক সাংসদ। তিনি জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়ে ছিলেন।
জন্ম ও প্রাথমিক জীবন
এমদাদুল হক ভূঁইয়া নারায়ণগঞ্জ জেলার আড়াইহাজার উপজেলায় জন্মগ্রহণ করেন।
রোহিনী, পশ্চিমবঙ্গ
রোহিনী হলো পূর্ব ভারতে অবস্থিত পশ্চিমবঙ্গ রাজ্যের মেদিনীপুর বিভাগের অন্তর্গত ঝাড়গ্রাম জেলার ঝাড়গ্রাম মহকুমার একটি গ্রাম তথা গ্রাম পঞ্চায়েত। গ্রামটি ঝাড়গ্রাম জেলার সাঁকরাইল সমষ্টি উন্নয়ন ব্লকে অবস্থিত।
ইতিহাস
স্থানীয় লোকমুখে চর্চিত জনশ্রুতি অনুযায়ী রামায়ণের মুখ্য চরিত্র তথা অযোধ্যার রাজা রাম এই স্থান পরিদর্শনে আসেন এবং এখানে একটি রামেশ্বর শিবের মন্দির প্রতিষ্ঠা করে তার পূজার্চনা করেন। মন্দিরটি বর্তমানে অক্ষত রয়েছে। "রামদাতুন" নামে একটি ভেষজ উদ্ভিদের শিকড় প্রতিষ্ঠিত শিব লিঙ্গকে বেষ্টন করে রয়েছে।
ব্রিটিশ আমলে রোহিনীতে জমিদার চৌধুরী লক্ষীনারায়ন ষড়ঙ্গী শাসন করতেন। তিনি বারাজিত পরগনার জমিদারী পেলে ঐতিহাসিক স্থাপত‍্য রামেশ্বর মন্দিরের সংস্কার করেন । তিনি রোহিনী সহ অন্যান্য অনেক গ্রামে শিক্ষা ব‍্যাবস্থার সংস্কার করেন । ১৮৯২ থেকে ১৯০৬-এর মধ্যে সাঁওতাল, ভূমিজ ও কুড়মি কৃষকদের ৫৮০.৪ একর জমি হস্তান্তরিক হয়ে যায় দিকু তথা অনাদিবাসী বাঙালিদের হাতে।
গ্রাম সম্বন্ধ্যে
দৃষ্টিনন্দন রোহিনী গ্রামটির ইতিহাস প্রায় পাঁচশ বছর পুরাতন। স্থানীয়দের মতে রোহিনী পূর্বে রোহোনি নামে পরিচিত ছিলো। ব্রিটিশদের আগমনের পর অপভ্রংশে রোহিনী নামটি প্রচলিত হয়। এই সময়েই জলপথে সুবর্ণরেখার মাধ্যমে রোহিনীর সাথে বিভিন্ন অঞ্চল যুক্ত হয়। ১৯৬০ খ্রিস্টাব্দের পর থেকে রোহিনী সড়কপথে যুক্ত হয়, যার ফলে কলকাতা থেকে রোহিনীর সময়দূরত্ব ২০ থেকে আড়াই ঘণ্টায় কমে আসে। গ্রামে বড় সংখ্যায় আদিবাসী বাস করে এবং প্রায় ৩০% ব্রাহ্মণ, বৈষ্ণব ও কায়স্থের বাস। ১৯৪৮ খ্রিস্টাব্দে এখানে প্রথম উচ্চ বিদ্যালয় প্রতিষ্ঠিত হয়।
ভূগোল
রোহিনী গ্রাম ও গ্রাম পঞ্চায়েতটি ডুলুং নদীর তীরে সুবর্ণরেখা নদীর সাথে মিলনস্থলের সামান্য উত্তরে অবস্থিত। গ্রামটি বাংলা - উড়িষ্যা - ছোটোনাগপুর সীমানার কাছাকাছি অবস্থিত। রোহিনী সুবর্ণরেখার অববাহিকা অঞ্চলে অবস্থিত।
ঝাড়গ্রাম জেলা পরিষদের অন্তর্গত রোহিনী গ্রাম পঞ্চায়েতটি নিম্নলিখিত গ্রামগুলি নিয়ে গঠিত:
গ্রাম্য জলনিকাশী ব্যবস্থার প্রভূত উন্নতিসাধনের কারণে গ্রামটির "রাষ্ট্রপতি পুরস্কার" প্রাপ্তি ঘটে।
ব্লক সদর
ঝাড়গ্রাম জেলার সাঁকরাইল সমষ্টি উন্নয়ন ব্লকের সদরটি রোহিনীতে অবস্থিত। নিকটস্থ পুলিশ ফাঁড়িটি সাঁকরাইলে অবস্থিত।
শিক্ষা
রোহিনীতে অবস্থিত সরকারী বিদ্যালয়গুলি হলো -
পরিবহন
পশ্চিমবঙ্গের বিভিন্ন বড় শহর তথা খড়গপুর, মেদিনীপুর, ঝাড়গ্রাম, গোপীবল্লভপুর, বেলদা, দীঘা, হাওড়ার সাথে রোহিনীর সড়ক পথে যোগাযোগ রয়েছে। রাজ্য দক্ষিণবঙ্গ পরিবহন দপ্তর রোহিনী থেকে হাওড়া ও কলকাতাগামী একাধিক বাস পরিষেবা দেয়।
সংস্কৃতি
বৈষ্ণবধর্মের অন্যতম রসিকানন্দ মহাপ্রভু জন্মস্থান এই রোহিনী। স্বাধীনতার পরে রোহিনী ঝাড়গ্রামের একটি শিক্ষাকেন্দ্র হিসাবে বেশ প্রসিদ্ধি পায়। বহু দুষ্পাপ্য বইয়ের সংগ্রহের আগার রামনারায়ণ পাঠাগারটি একাধিক গবেষকেরও আকৃষ্ট করেছে। বিখ্যাত বাঙালি লেখক অমর সারঙ্গীর জন্মস্থান রোহিনীর রনজিতপুর।
মোহাম্মদ সালাহউদ্দিন (শিক্ষাবিদ)
মাওলানা মোহাম্মদ সালাউদ্দিন (১৯৪৪ - ৩ ফেব্রুয়ারি ২০২২) বাংলাদেশী একজন বিশিষ্ট ইসলামী চিন্তাবিদ, খতিব, ও শিক্ষাবিদ ছিলেন। তিনি সরকারি মাদ্রাসা-ই আলিয়ার ৪৪ তম অধ্যক্ষ হিসাবে দায়িত্ব পালন করেছিলেন। জাতীয় মসজিদ বায়তুল মোকাররম মসজিদের খতিব ছিলেন।  তিনি ২০০৯ সালের ৫ই জানুয়ারী বায়তুল মোকাররম জাতীয় মসজিদের খতিব হিসেবে যোগদান করেছিলেন।
জন্ম ও পরিচয়
সালাহউদ্দিন নারায়নগঞ্জ জেলার বন্দর থানার কলাগাছিয়া ইউনিয়নের হাজরাদী গ্রামে জন্ম ১৯৪৪ সালে জন্মগ্রহন করেন। ১৯৬৬ সালে স্থানান্তর হয়ে বন্দর ইউনিয়নের কলাবাগ গ্রামে বসবাস শুরু করেন।
শিক্ষাজীবন
মাওলানা সালাউদ্দিন ১৯৫৫ সালে মাদ্রাসা শিক্ষা বোর্ডের অধীনে দাখিল পরীক্ষায় প্রথম বিভাগে নবম স্থান অধিকার করেন। ১৯৫৯ সালে মাদ্রাসা শিক্ষা বোর্ডের অধীনে আলিম পরীক্ষায় প্রথম বিভাগে প্রথম স্থান অধিকার করেন। ১৯৬১ সালে মাদ্রাসা শিক্ষা বোর্ডের অধীনে ফাজিল পরীক্ষায় প্রথম বিভাগে অষ্টম স্থান অধিকার করেন। ১৯৬৩ সালে মাদ্রাসা শিক্ষা বোর্ডের অধীনে কামিল পরীক্ষায় প্রথম শ্রেণিতে প্রথম স্থান অধিকার করেন। ১৯৬৫ সালে মাদ্রাসা শিক্ষা বোর্ডের অধীনে কামিল আদব পরীক্ষায় প্রথম শ্রেণিতে প্রথম স্থান অধিকার করেন। ১৯৭০ সালে ঢাকার বোরহান উদ্দিন কলেজ থেকে কৃতিত্বের সাথে আইএ পাস করেন ৷১৯৭২ সালে সিটি কলেজ থেকে কৃতিত্বের সাথে বিএ পাস করেন। ১৯৭৯ সালে ঢাকা বিশ্ববিদ্যালয় হতে প্রথম শ্রেণীতে প্রথম স্থান অধিকার করে এমএ ডিগ্রি লাভ করেন। তিনি উচ্চশিক্ষার উদ্দেশ্য সৌদি আরবের মদীনা বিশ্ববিদ্যালয়ে ভর্তি হন ও ১৯৮৪ সালে মদীনা বিশ্ববিদ্যালয় থেকে আরবি ডিপ্লোমা প্রথম শ্রেণিতে প্রথম স্থান অধিকার করেন।
কর্মজীবন
তিনি শিক্ষাজীবন শেষে ১৯৬৪ সালে ঢাকা আলিয়া মাদ্রাসায় শিক্ষক হিসাবে যোগদান করেন। তিনি ১৯৯০ সালে এই মাদ্রাসায় ৪৪তম অধ্যক্ষের দায়িত্ব লাভ করেন, ২০০০ সাল পর্যন্ত অধ্যক্ষের দায়িত্ব পালন করেন, এরপর ২০০১ সালে একই মাদ্রাসার হেড মাওলানা হিসেবে অবসর গ্রহণ করেন। ১৯৯৩ সালে তিনি জাতীয় শ্রেষ্ঠ শিক্ষক হিসেবে স্বর্ণপদক লাভ করেন।
প্রতিষ্ঠানে দায়িত্ব পালন
তিনি এক্সিম ব্যাংক, প্রাইম ব্যাংক, আইসিবি ব্যাংক সাউথ ইষ্ট ব্যাংক, যমুনা ব্যাংক এর শরীয়া কাউন্সিলের চেয়ারম্যান হিসাবে দায়িত্ব পালন করেন। এছাড়াও তিনি ঢাকা ব্যাংক, সিটি ব্যাংক শরীয়া কাউন্সিলের সদস্য ও ইসলামি ব্যাংক কেন্দ্রীয় শরিয়া বোর্ডের মেম্বার হিসাবে ছিলেন।
সন্ধানী লাইফ ইন্সুরেন্স ইসলামি তাকাফুল এর শরীয়া কাউন্সিলের চেয়ারম্যান ছিলেন। তিনি ঢাকা সিটি কলেজ ও কাকলী উচ্চ বিদ্যালয় পরিচালনা কমিটির সদস্য ও শ্রীপুর বাগনাহাটি কামিল মাদরাসার পরিচালনা কমিটির চেয়ারম্যান ছিলেন।
ইসলামি আলোচনা
তিনি রেডিও-টেলিভিশনের বিভিন্ন ইসলামি অনুষ্ঠানে তাফসির ও মাসয়ালা-মাসায়েল বিষয়ক আলোচনা করে থাকতেন। তিনি আকিদাহগতভাবে আহলুস সুন্নাত ওয়াল জামায়াত এর অনুসারী, মাজহাবগত হানাফি মাজহাবকে অনুসরণ করেন, তিনি আলোচনার সময়ে এগুলো নিয়েই আলোচনা করতেন।
ব্যক্তিগত জীবন
সালাহউদ্দিনের বৈবাহিক জীবনে ৩ কন্যা ও ১ পুত্র সন্তান রয়েছে।
মৃত্যু
মাওলানা সালাহ উদ্দিন ২০২২ সালের ৩ই ফেব্রুয়ারী বিকালে ঢাকার ল্যাবএইড হাসপাতালে ৭৮ বছর বয়সে ইন্তেকাল করেন।
মিসিসিপি নদী (অন্টারিও)
মিসিসিপি নদী (ইংরাজী: Mississippi River) কানাডার পূর্ব অন্টারিওর ওটাওয়া নদীর একটি শাখা নদী এবং এর সাথে আমেরিকা যুক্তরাষ্ট্রের মিসিসিপি নদীর কোনও সম্পর্ক নেই।   দীর্ঘ এই নদীর উৎস ম্যাকাভয় হ্রদ। এর নিকাশী অঞ্চলের আয়তন, গড় নিকাশী । এর জলবভাজিকায় ২৫০ টিরও বেশি হ্রদ রয়েছে।
নদী তীরবর্তী জনবসতির মধ্যে রয়েছে মিসিসিপি মিলস-এর অন্তর্গত কার্লেটন প্লেসের ল্যানার্ক গ্রাম (তার সঙ্গে রয়েছে অ্যালমন্টে এবং পাকেনহ্যাম শহর), এবং গালেত্তা শহর। এখানে এটি অটোয়া নদীতে প্রবেশ করেছে।
ব্যুৎপত্তি
নদীর নামের উৎস কিছুটা রহস্যাবৃত। এর বর্তমান বানানটি তার অনেক বড় আমেরিকান সংস্করণটি থেকে উদ্ভূত হতে পারে। তবে এটি সম্ভবত একটি ভিন্ন স্থানীয় নামের বিকৃতি। কারণ 'গ্রেট ওয়াটার' অনুবাদে অটোয়ার অপেক্ষাকৃত ছোটখাটো উপনদীতে প্রযোজ্য হবে না, এটি অবশ্যই এলাকার বৃহত্তম নদীই হবে। পরিবর্তে, নামটির উৎপত্তি "মাজিনা[বিকিনিগান]-জিবিবি" থেকে হতে পারে, যার অ্যালগোনকুইয়ান হয় '[অঙ্কিত] চিত্রের নদী'। মাজিনাও হ্রদে পাওয়া চিত্রদ্বারা লিখনপদ্ধতি-তে এমন উল্লেখ আছে। যদিও এটি কোনওভাবেই প্রমাণিত নয়।
বর্ণনা
ম্যাকাভয় হ্রদে শুরু হওয়ার পর ফিৎজরি হারবার-এর নিকটবর্তী অটোয়া নদীর সংগম পর্যন্ত, নদীটি উচ্চতায় নেমে আসে। এটি কানাডিয়ান শিল্ড থেকে শুরু হয়ে (বেশিরভাগ নাইস এবং মার্বেল) এবং কার্লটন প্লেস-এ এসে তারপরে চুনাপাথর এবং মাটির সমভূমি দিয়ে প্রবাহিত হয়। কার্লেটন প্লেসে, চুনাপাথরের খাড়াই সহ র‌্যাপিড রয়েছে। এই অঞ্চলটিতে রয়েছে হ্যাকবেরি গাছের বৃহত্তম সমাহার।
উপরের ভূদৃশ্যের বেশিরভাগ অংশে নাতিশীতোষ্ণ পর্ণমোচী অরণ্যের প্রাধান্য দেখা যায়। সে সব অরণ্যে দেখা যায় সুগার ম্যাপল, আমেরিকান বিচ এবং লাল ওক প্রভৃতি উদ্ভিদ। এক সময় এই বনাঞ্চলে অনেক ইস্টার্ন হেমলক দেখা যেত। তবে ট্যানিং শিল্পের ছালের জন্য সে সব গাছ কেটে ফেলা হয়েছে। তাই এখন বড় বড় হেমলক দাঁড়িয়ে থাকার দৃশ্য স্বাভাবিক নয়। বেশিরভাগ অরণ্য এক শতাব্দীরও কম পুরানো।
উপরের জলাশয়ের অনিয়মিত ভূখণ্ডটি এক বিলিয়ন বছর আগে সৃষ্টি হয়েছিল। সেটি রোডিনিয়ার অতিমহাদেশে একটি প্রাচীন পর্বত শৃঙ্খলা গ্রেনভিল পর্বতমালার অবশিষ্টাংশ। এই পর্বতগুলি তখন থেকে ক্ষয়ের ফলে বেশিরভাগই মাঝে মাঝে গ্রানাইটের উদ্ভেদ-সহ নাইস এবং মার্বেল পাহাড়ে পর্যবসিত হয়েছে। জলাভূমির নীচের অংশে দেখা যায় নবীন চুনাপাথর। এই অঞ্চলটি যখন চ্যাম্পলেইন সাগর-এর তলায় ছিল তখন এর বেশিরভাগই কাদায় আবৃত হয়ে পড়ে।
নদী বরাবর মাঝেমধ্যে বড় বড় জলাভূমি দেখা যায়। বৃহত্তমগুলির মধ্যে একটি হ'ল ইনিসভিলে ওয়েটল্যান্ডস। সেটি প্রাদেশিকভাবে একটি উল্লেখযোগ্য জলাভূমি যাকে প্রাকৃতিক এবং বৈজ্ঞানিক আগ্রহের একটি অঞ্চল হিসাবে মনোনীত করা হয়। আরেকটি বড় জলাভূমি হ'ল অ্যাপলটন সিলভার ম্যাপেল সোয়াম্প। এই সমস্ত জলাভূমিগুলি নদীর ঋতুচক্রের উপর নির্ভরশীল। বসন্তে নদীতে যখন জলের স্তর উচ্চে থাকে তখন বিশাল অঞ্চল ডুবে গিয়ে বড় বড় জলাভূমি তৈরি করে। জলের স্তর ধীরে ধীরে হ্রাস পাওয়ার সাথে সাথে জলাবদ্ধ স্থানগুলি জলাভূমির জঙ্গলের জন্য উপযুক্ত হয়ে ওঠে। নদী তীরের জলাভূমির প্রাকৃতিক বৈচিত্র্য তৈরি করার জন্য ঋতু পরিবর্তনের সাথে সাথে এই উচ্চ এবং নিম্ন জল-স্তরের পার্থক্যের প্রয়োজন আছে।
লানার্ক কাউন্টিতে উজানের দিকে নদীর দুটি অংশ রয়েছে যা তাদের উদ্ভিদ সম্প্রদায়ের জন্য গুরুত্বপূর্ণ। আগ্রহের প্রথম ভাগে রয়েছে ডালহৌসি লেকের পূর্ব প্রান্তের জলাভূমি এবং শেরিডান র‌্যাপিডস পর্যন্ত মিসিসিপি নদীর জলাবদ্ধ রেখাংশটি। অগভীর হ্রদ এবং সংলগ্ন নদীটি প্রাদেশিকভাবে গুরুত্বপূর্ণ ম্যাককুলাচস মাড লেক ওয়েটল্যান্ডের সমন্বয়ে গঠিত। আগ্রহের দ্বিতীয় ভাগটি হ'ল পাথুরে এবং নদীর দ্রুত ভর্তি হয়ে ওঠা অংশটি। এই অংশটি শেরিডানস র‌্যাপিডসের নীচ থেকে একদম কেবল প্লেফায়ারভিলে অবধি প্রসারিত। এখানে কম সংখ্যক হলেও অসাধারণ সব প্রজাতির উদ্ভিদ রয়েছে। যেমন পার্নাসিয়া গ্লুকা (গ্রাস-অফ-পার্নাসাস), প্ল্যাটানথেরা ফ্লাভা (কন্দাকার অর্কিড) এবং স্পাইরানথেস লুসিডা (এক প্রকার চকচকে লেডিস-জাতীয় উদ্ভিদ)।
উজানের দিকে যেখানে মিসিসিপি অটোয়া নদীতে প্রবেশ করেছে সেখানে মিসিসিপি স্নাই সহ বেশ কয়েকটি গুরুত্বপূর্ণ উপকূলরেখা এবং জলাভূমি রয়েছে। এখানের মার্বেল পাথরের ভূমিতল সামুদ্রিক জলজ উদ্ভিদ সম্বৃদ্ধ এবং সেখানে কস্তুরী কচ্ছপ পর্যবেক্ষণের রেকর্ড করা করেছে।
নদীটির চালক মূলত কাপড়ের কলগুলি। আজ, এই নদী জলবিদ্যুৎ সরবরাহ করে। এই জাতীয় বিদ্যুৎ উৎপাদক বাঁধগুলির জন্য নদী থেকে আমেরিকান ঈল নিশ্চিহ্ন হয়ে গেছে। এই সমস্ত ঈল একসময় আদিবাসী জনগোষ্ঠীর জন্য প্রচুর খাবারের উৎস ছিল। পাশাপাশি সেগুলি গ্রেট ব্লু হেরণ, ভোঁদড় এবং অন্যান্য প্রাণীদের জন্যও খাবারের উৎস হিসাবে বিরাজ করত।
নদীর তীরে রয়েছে অনেক গুরুত্বপূর্ণ প্রাকৃতিক অঞ্চল। পারডন কনজার্ভেশন এরিয়া কানাডায় অবস্থিত। এটি শোয়ি লেডি স্লিপার অর্কিড-এর সবচেয়ে বড় আদি বাসস্থান যেখানে প্রায় ১৬,০০০ গাছপালা রয়েছে। কার্লেটন প্লেস হ্যাকবেরি স্ট্যান্ড এবং ইনিসভিল ওয়েটল্যান্ডস উভয়ই উপরে উল্লিখিত হয়েছে। শুষ্ক অঞ্চলে, বেশ কয়েকটি প্রাদেশিকভাবে তাৎপর্যপূর্ণ আলভার, উদ্ভাসিত শিলা সহ চুনাপাথরের সমতল এবং অনেক বিরল গাছ রয়েছে। এর মধ্যে রয়েছে বার্ন্ট ল্যান্ডস আলভার এবং পানমুরে আলভার।
নদীতে কচ্ছপের এক বিস্ময়কর বৈচিত্র রয়েছে দেখা যয়। এদের মধ্যে উল্লেখযোগ্য হ'ল অঙ্কিত কচ্ছপ, স্ন্যাপিং কচ্ছপ, ব্ল্যান্ডিংয়ের কচ্ছপ, কস্তুরী কচ্ছপ এবং মানচিত্র কচ্ছপ। শেষ চারটি প্রজাতির অস্তিত্ব সঙ্কটময় ব'লে বিবেচিত হয়েছে। যে সৈকতগুলিতে এরা বাসা বাঁধে সেখানে মানুষের বসতি বৃদ্ধি পাওয়া সম্ভবত এদের অস্তিত্ব সঙ্কটের কারণ।
পেয়ারপুর ইউনিয়ন
পেয়ারপুর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১০টি গ্রাম নিয়ে গঠিত।
ভৌগোলিক উপাত্ত
পেয়ারপুর ইউনিয়নের মোট আয়তন ৩,৪৫০ একর বা ১৩.৯৭ বর্গ কিলোমিটার। গ্রামের সংখ্যা ১০টি। ঘরবাড়ির সংখ্যা ৩,২৪১টি। এই ইউনিয়নের মধ্য দিয়ে বয়ে গেছে আরিয়াল খাঁ ও কুমার নদী।
নাবাতিয়ে
thumb|alt=rugged rocky peak with stones and the remains of a tower|বিউফোর্ট প্রাসাদ, নাবাতিয়ের নিকটে অবস্থিত ক্রুসেডার দুর্গ। thumb|right|প্রায় ১৯৬০ সালের নাবাতিয়ে অঞ্চলের পানির পাত্র, ৩০ ইঞ্চি লম্বা। নাবাতিয়ে (النبطية, Nabaṭīya), বা নাবাতিয়্যা, হল লেবাননের দক্ষিণে অবস্থিত নাবাতিয়ে প্রশাসনিক বিভাগের প্রধান শহর। ১৯৩০-এর পর থেকে লেবাননে কোনো আদমশুমারি করা না হলেও ধারণা করা হয় এই অঞ্চলের জনসংখ্যা ১৫,০০০ থেকে ১২০,০০০ এর মধ্যেই হবে। ওয়ার্ল্ড গ্যাজেটার নামক একটি জার্মান জনগংখ্যাসম্পর্কিত ওয়েবসাইট (বর্তমানে বন্ধ) এই অঞ্চলের জনসংখ্যা ১০০,৫৪১ বলে দাবি করে। ফলে এই অঞ্চল টায়ার, সিডন, ত্রিপোলি এবং বৈরুতের পর লেবাননের পঞ্চম বৃহত্তম শহর। তবে ২০০৭ বা ২০০৮ সালের একটি হালনাগাদকৃত হিসাবে এবং পরবর্তীতে ২০১৩ সালের অনুমিত জনসংখ্যা রিপোর্টে এই অঞ্চলের জনসংখ্যা ৩৬,৫৯৩ বলে ধারণা করা হয়, যা শহরটিকে ১১তম বৃহত্তম শহর করে তোলে। এর সামনে রয়েছে টায়ার, বিনত জেবেইল, আলায়াহ, কাফর 'অ্যাস, জাহ্‌লে, সিডন, বালবেক, জৌনিয়ে, ত্রিপোলি এবং বৈরুত। এটি জাবেল আমেল অঞ্চলের প্রধান শহর এবং এটি মহাফাজাত বা প্রশাসনিক বিভাগের মুখ্যকেন্দ্র। অর্থনৈতিক এবং সাংস্কৃতিক উভয় ক্ষেত্রেই নাবাতিয়ে গুরুত্বপূর্ণ।
পেয়ারপুর ইউনিয়ন
ভৌগোলিক উপাত্ত
২০১১ সালের হিসেব অনুযায়ী এ ইউনিয়নে ১১.১৩ কিলোমিটার পাকারাস্তা ও ৪২.৫৩ কিলোমিটার কাঁচারাস্তা রয়েছে। মসজিদের সংখ্যা ৪৯টি এবং মন্দিরের সংখ্যা ২টি।
নাবাতিয়ে
প্রতি সোমবারেই এখানে বাজার বসে যেখানে আশেপাশের গ্রাম থেকে ব্যবসায়ী এবং ক্রেতারা ভিড় করে সৌক আল তানেন নামক স্থানে, তাদের জিনিসপত্র বিনিময়ের জন্য। এখানে বিভিন্ন ব্যাংকের শাখা, হাসপাতাল, রেস্তোঁরা এবং পর্যটকদের জন্য সাংস্কৃতিক কেন্দ্র রয়েছে। প্রতি বছর এখানে কারবালার যুদ্ধের স্মৃতিকে এবং সেইসাথে শহিদ ইমাম হোসেইনকে স্মরণ করা হয়।
পেয়ারপুর ইউনিয়ন
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী পেয়ারপুর ইউনিয়নের ৩,২৪১টি পরিবারে মোট জনসংখ্যা ১৪,৭০২ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৭,০৯৫ জন পুরুষ ও ৭,৬০৭ জন মহিলা এবং লিঙ্গ অনুপাত ৯৩। মুসলিম ধর্মালম্বী ১৪,২০৬ জন ও হিন্দু ধর্মালম্বী ৪৯৬ জন।
নাবাতিয়ে
নাবাতিয়ে বিভিন্ন পণ্ডিত ব্যক্তির জন্মস্থান। ভাষাবিদ এবং আরব জাতীয়তাবাদীও আহমেদ রিদা, ঐতিহাসিক মুহাম্মাদ জাবের আল সাফা, বিজ্ঞানী হাসান কামেল আল-শাবাহ (আহমেদ রিদার ভাতিজা) এবং ধর্মতত্ত্ববিদ শেখ আহমেদ আরেফ এল-জেইন প্রমুখ ব্যক্তিত্ব এখানেই জন্মগ্রহণ করেন।
ইনফ্রাস্ট্রাকচার ডেভেলপমেন্ট কোম্পানি লিমিটেড
ইতিহাস
ইনফ্রাস্ট্রাকচার ডেভেলপমেন্ট কোম্পানি লিমিটেড ১৯৯৭ সালে প্রতিষ্ঠিত হয়। পরবর্তীতে এটি ১৯৯৮ সালের ৫ জানুয়ারী বাংলাদেশ ব্যাংকের অধীনে ব্যাংক বহির্ভূত আর্থিক প্রতিষ্ঠান হিসেবে নিবন্ধিত হয়। কোম্পানিটির প্রথম বিনিয়োগ প্রকল্প ছিল মেঘনাঘাট পাওয়ার লিঃ-এর ৪৫০ মেগাওয়াট স্বতন্ত্র বিদ্যুৎকেন্দ্র (আইপিপি) প্রকল্প। ২০০৩ সালে এটি সোলার হোম সিস্টেম (এসএইচএস) কর্মসূচি চালু করে, যেটি গ্রাম অঞ্চলে বিদ্যুৎ সুবিধা পৌঁছে দেবার ক্ষেত্রে খুব উল্লেখযোগ্য প্রচেষ্টা হিসেবে পরিগণিত হয়। ২০০৬ সালে এটি বায়োগ্যাস প্রকল্প হাতে নেয়। জাতিসংঘের জলবায়ু পরিবর্তনের রূপরেখা সম্মেলন থেকে ক্লিন ডেভেলপমেন্ট সিস্টেম বা সিডিএম সুবিধা পেতে এটি ২০১২ সালে উক্ত সংস্থার সাথে নিবন্ধিত হয়। এখন পর্যন্ত প্রতিষ্ঠানটি বিদ্যুৎ উৎপাদন খাতে উল্লেখযোগ্য পরিমাণ অর্থায়ন করেছে।
নাবাতিয়ে
ইতিহাস
১৫৯৬ সালের রাজস্বের রেকর্ড অনুযায়ী এর নামকরণ করা হয়েছিল নাবাতিয়ে আল-তাহ্‌তা। এর অবস্থান ছিল সাফাদের একটি জেলা লিওয়ার অন্তর্ভুক্ত সাগিফের অটোমান নাহিয়ায় (উপজেলা)। তখন এখানে ১৫১ জন গৃহস্থ এবং ২৮ জন অবিবাহিত ব্যক্তি বসবাস করতেন, যাদের সবাই মুসলিম ছিলেন। গ্রামের লকজন ছাগল ও ভেড়ার জন্য কর পরিশোধ করতেন। এছাড়া অন্যান্য করের মধ্যে ছিল "আকস্মিক কর", জলপাই তেল বা আঙুরের রসের জন্য কর, বাজার কর এবং একটি নির্দিষ্ট অঙ্কের টাকা, যা মিলিয়ে ৯,০৩০ আকসে দিতে হত।
পেয়ারপুর ইউনিয়ন
শিক্ষা
২০১১ সালের হিসেব অনুযায়ী পেয়ারপুর ইউনিয়নের সাক্ষরতার হার ৪৯.৪% (পুরুষ ৫৩.১%, মহিলা-৪৬.১%)। এ ইউনিয়নে ১টি মাধ্যমিক বিদ্যালয়, ১টি মাদ্রাসা, ৭টি সরকারি প্রাথমিক বিদ্যালয় এবং ১টি কিন্ডার গার্টেন স্কুল রয়েছে।
নাবাতিয়ে
ইতিহাস
১৮৭৫ সালে ভিক্টর গুয়েরিন নাবাতিয়ে-এত-থাতা ("নিম্ন নাবাতিয়ে") অঞ্চলে প্রায় ১৫০০ মিটুয়ালি অধিবাসীকে খুঁজে পান। এছাড়াও প্রায় ৩০০ খ্রিস্টধর্মাবলম্বী বসবাস করতেন, যার অধিকাংশই গ্রীক অর্থোডক্স ছিলেন। এছাড়াও কিছু ম্যারানিতেও তখন ছিলেন।
ইনফ্রাস্ট্রাকচার ডেভেলপমেন্ট কোম্পানি লিমিটেড
পরিচালনা
প্রতিষ্ঠানটি পরিচালনা ৮ সদস্যের একটি স্বাধীন পরিচালনা পর্ষদের উপর ন্যস্ত থাকে, যাদের মধ্যে ৪ জন সরকারের উচ্চপদস্থ কর্মকর্তা, ৩ জন বেসরকারি খাত থেকে নির্বাচিত প্রতিনিধি এবং একজন নির্বাহী পরিচালক এবং প্রধান নির্বাহী কর্মকর্তা। পরিচালনা পর্ষদের বর্তমান চেয়ারম্যান হিসেবে দায়িত্ব পালন করছেন ফাতেমা ইয়াসমিন, যিনি অর্থ মন্ত্রণালয়ের অর্থনৈতিক সম্পর্ক বিভাগের একজন সচিব পদমর্যাদার সরকারি কর্মকর্তা এবং নির্বাহী পরিচালক এবং প্রধান নির্বাহী কর্মকর্তা হিসেবে দায়িত্ব পালন করছেন মাহমুদ মালিক।
সেবাসমূহ
ইডকল সাধারণত অবকাঠামো উন্নয়নে অর্থায়ন করে থাকে। তবে প্রতিষ্ঠানটির মূল লক্ষ্য শক্তি খাত বিশেষ করে নবায়নযোগ্য শক্তি উৎপাদন ও উন্নয়নমুলক প্রকল্পে অর্থায়ন এবং পরামর্শমুলক সেবা প্রদান করা। ইডকল প্রদত্ত বিভিন্ন সেবাসমূহের তালিকা নিচে উল্লেখ করা হল-
পুরস্কার এবং স্বীকৃতি
প্রতিষ্ঠার পর থেকে ইনফ্রাস্ট্রাকচার ডেভেলপমেন্ট কোম্পানি লিমিটেড বিভিন্ন সময়ে অনেকগুলো জাতীয় ও আন্তর্জাতিক পুরস্কার ও স্বীকৃতি লাভ করে। ইডকল অর্জিত উল্লেখযোগ্য কিছু পুরস্কার ও স্বীকৃতি নিচে তুলে ধরা হল-
নাবাতিয়ে
মসজিদ
নাবাতিয়েতে দুটি ঐতিহাসিক মসজিদ রয়েছে। প্রথমটি শহরের কেন্দ্রে অবস্থিত ষোল শতকে নির্মিত এবং অপরটি নাবাতিয়ে আল ফাওকাতে অবস্থিত মামলুক আমলের "দ্য মস্ক অব দ্য প্রফেট" নামে পরিচিত মসজিদ।
ইনফ্রাস্ট্রাকচার ডেভেলপমেন্ট কোম্পানি লিমিটেড
সহযোগী সংস্থাসমূহ
ইডকল-এর সহযোগী বা অংশীদার সংস্থাসমূহের মধ্যে রয়েছে বাংলাদেশ সরকার, বেসরকারী খাত, এনজিও এবুং কিছু বহুপাক্ষিক প্রতিষ্ঠান। ইডকল-এর সহযোগী বা অংশীদার সংস্থাসমূহের একটা তালিকা নিচে দেয়া হল-
নাবাতিয়ে
শিক্ষা
মিশন লাইক ফ্র্যাঞ্চাইজ লাইসে ফ্রাঙ্কো-লেবানিজ হাবৌজ-নাবাতিয়ে শহর থেকে উত্তরে কয়েক কিলোমিটার দূরে অবস্থিত। জাতীয় এভানজেলিক্যাল স্কুল (পূর্বে নাবাতিয়ের আমেরিকান স্কুল ফর গার্লস হিসেবে পরিচিত ছিল), দ্য ক্রিশ্চিয়ান কলেজ নটর ডেম দেস সোয়েউরস অ্যান্টনিস এই শহরের অন্যতম পুরাতন বিদ্যালয়।
জনসংখ্যার উপাত্ত
নাবাতিয়ের অধিকাংশ অধিবাসীই শিয়া মুসলিম, এছাড়া কিছু গ্রীক ক্যাথলিকও সেখানে বাস করে। নাবাতিয়ে সরকারে নাবাতিয়ে জেলায় তিনজন প্রতিনিধি রয়েছে, যার সবাই শিয়া মুসলিম, লেবানন কংগ্রেসের ধর্মীয় নিয়মানুযায়ী।
ভারতীয় পদমর্যাদা ক্রম
ভারতীয় প্রজাতন্ত্রের পদমর্যাদা ক্রম (Order of Precedence) হল একটি প্রোটোকল তালিকা (গুরুত্বপূর্ণ পদের ক্রমবিন্যাস)। এতে পদাধিকারি ও আধিকারিকদের তাদের পদ ও ভারত সরকারের কার্যালয় অনুসারে তালিকাভুক্ত করা থাকে। ভারতের রাষ্ট্রপতির কার্যালয় স্বরাষ্ট্র মন্ত্রক কর্তৃক পরিচালিত হলেও, এই তালিকা ভারতের রাষ্ট্রপতিই নির্দিষ্ট করে দেন। এই তালিকাটি শুধুমাত্র আনুষ্ঠানিক প্রোটোকল নির্দেশ করতে ব্যবহৃত হয়। এর কোনো আইনি ভিত্তি নেই। ভারত সরকারের দৈনন্দিন কার্যক্ষেত্রেও এটি প্রযোজ্য হয় না।
ক্রম
২০১৫ সালের এপ্রিল মাসের পরিস্থিতি অনুসারে এই তালিকাটি নিম্নরূপ:
টীকা
২০১৫ সালের ১ জানুয়ারি থেকে যোজনা কমিশনের পরিবর্তে নীতি আয়োগ গঠিত হয়েছে। However, MHA hasn't yet updated the Indian Order of Precedence.
জটার দেউল
জটার দেউল স্থাপত্যশৈলীতে একরকমের টাওয়ার মন্দির বা রেখা-দেউল। ভারতের পশ্চিমবঙ্গ রাজ্যের দক্ষিণে সুন্দরবনের জনবসতি অঞ্চলে পাথর-মুক্ত পলি এবং গুল্মাচ্ছন্ন পরিমণ্ডলে মণি নদীর মোহনায় কঙ্কনদিঘির পূর্বে ১১৬ নম্বর প্লটে অবস্থিত।  আর্কিওলজিক্যাল সোসাইটির ঘোষণামত আনুমানিক খ্রীস্টীয় একাদশ শতকে ইস্টক নির্মিত এই দেব দেউল জটাধারী শিবের নামানুসারে জটার দেউল নামে সমধিক পরিচিত।
অবস্থান
দ্রষ্টব্য: মানচিত্রটি মহকুমার কয়েকটি উল্লেখযোগ্য স্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে সংযুক্ত।
ইতিহাস
প্রাচীন এই সৌধটি ১৮৬০-এর দশকে তৎকালীন  মথুরাপুর থানার অন্তর্গত  লট নং ১১৬ -এ গভীর জঙ্গল পরিস্কারের সময় আদিগঙ্গার খাত থেকে আবিষ্কৃত হয়। তবে সৌধটি ঠিক কবে, কখন, কীভাবে তৈরি হয়েছিল, তা নিয়ে বিতর্ক রয়েছে ইতিহাসবিদ ও প্রত্নতাত্ত্বিকদের মধ্যে। সৌধটির নিকটে প্রাপ্ত এক তাম্রশাসন থেকে ১৮৭৫ খ্রিস্টাব্দে ডায়মন্ডহারবারের ডেপুটি কমিশনার জানিয়েছিলেন যে, এটি ৯৭৫ খ্রিস্টাব্দ( বা ৮৯৭ শকাব্দে) বিক্রমপুরের চন্দ্র বংশের  তৎকালীন রাজা জয়চন্দ্রের সময় তৈরি করা হয়। আবার বীরভূম জেলার কেন্দুলির পাশে অজয় নদীর দক্ষিণে প্রাচীন পাল বংশের শাসক দেবপালের আমলে তৈরি ইছাই ঘোষের দেউলের সাথে জটার দেউলের সাদৃশ্য লক্ষ্য করে অনুমান করা হয় যে,  এটিও খ্রিস্টীয় নবম শতকে তৈরি। প্রখ্যাত শিক্ষাবিদ সতীশচন্দ্র মিত্র তার যশোহর-খুলনার ইতিহাস গ্রন্থে সৌধটিকে প্রতাপাদিত্যের বিজয়স্তম্ভ ও ওয়াচ টাওয়ার হিসাবে বর্ণনা করেছেন। অন্যদিকে এ এস আই তথা ভারতীয় পুরাতত্ত্ব সর্বেক্ষণের প্রাক্তন মহানির্দেশক কাশীনাথ নারায়ণ দীক্ষিতসহ  অধিকাংশ প্রত্নতত্ত্ববিদদের মতে, জটার দেউলের স্থাপত্যশৈলীর সাথে  ওড়িশার  দেউল স্থাপত্যের মিল আছে এবং সেদিক থেকে ও অন্যান্য আবিষ্কৃত নিদর্শন বিচার করে এর নির্মাণকাল আনুমানিক একাদশ শতাব্দী বলেই গণ্য করা হয়।
পবিত্রতা
সৌধটি কোন ধর্মীয় স্থান বা অন্য কোন ভাস্কর্য বা শিলালিপি সংক্রান্ত বিষয়ে নিশ্চিতভাবে প্রামাণ্য তথ্য পাওয়া যায় না। কেউ কেউ  এটিকে  একটি বৌদ্ধ প্যাগোডার  কাঠামোর মত ভাবেন। এ এস আই এর পর্যবেক্ষণ অনুসারে 'পঞ্চরথ ভিত্তির এক শিখর বিশিষ্ট' এই মন্দিরটি উত্তর ভারতের অনেক দেব দেউলেরই অনুরূপ। বর্তমানে এটির গর্ভগৃহে স্থানীয় মানুষেরা অনেক দেবদেবীর সাথে শিবের পূজা করে থাকেন।
স্থাপত্য
জটার দেউল পশ্চিমবঙ্গের জাতীয় গুরুত্বপূর্ণ সৌধসমূহের তালিকায় স্থান পেয়েছে এবং সেই অনুসারে এটি ভারত সরকারের সংস্কৃতি মন্ত্রকের অধীন এ এস আই তথা  ভারতীয় পুরাতত্ত্ব সর্বেক্ষণের সুরক্ষিত স্মারক
মেলা
প্রতিবছর ২রা বৈশাখ (ইংরাজী এপ্রিল মাসের মাঝামাঝি সময়ে) মন্দিরের কাছে একটি মেলা অনুষ্ঠিত হয় এবং ঘোডদৌড়ের আয়োজন করা হয়
মার্ভেল টেকনোলজি গ্রুপ
মার্ভেল টেকনোলজি গ্রুপ লিমিটেড একটি স্টোরেজ, কমিউনিকেশন এবং কনজিউমার সেমিকন্ডাক্টর প্রোডাক্ট নির্মাতা। ১৯৯৫ সালে কোম্পানিটি প্রতিষ্ঠিত হয়। মার্ভেলের যুক্তরাষ্ট্রে কার্যক্রমের সদর দপ্তর ক্যালিফর্নিয়ার সান্তা ক্লারায়। কোম্পানিটি কানাডা, ইউরোপ, ইসরায়েল, ভারত, সিঙ্গাপুর এবং চীনে কার্যক্রম চালায়। মার্ভেল একটি ফ্যাবলেস সেমিকন্ডাক্টর কোম্পানি এবং প্রতি বছরে এক বিলিয়নের বেশি ইন্টিগ্রেটেড সার্কিট এর চালান দেয়। এর বিপণন অংশগুলোর মধ্যে রয়েছে হাই ভলিউম স্টোরেজ, মোবাইল এন্ড ওয়্যারলেস, নেটওয়ার্কিং, কনজিউমার এন্ড ডিজিটাল এন্টারটেইনমেন্ট।
পণ্যসমূহ
মার্ভেলের প্রথম পণ্য বিক্রি হয় কম্পিউটার ডাটা স্টোরেজ ডিভাইসের জন্য। ২০০০ সালের মার্চে ইথারনেটের জন্য প্রথম কম্পিউটার নেটওয়ার্কিং প্রোডাক্টের চালান দেয়া হয়।
কবির আহমেদ
কবির আহমেদ বাংলাদেশ সেনাবাহিনীর একজন মেজর জেনারেল এবং ২০২২ সালের মার্চ থেকে বাংলাদেশের প্রধানমন্ত্রী শেখ হাসিনার সামরিক সচিবের দায়িত্ব পালন করছেন। প্রধানমন্ত্রীর কার্যালয়ে যোগদানের আগে তিনি ফোর্সেস ইন্টেলিজেন্স মহাপরিচালকের পদে ছিলেন। তিনি ২০ জুলাই ২০২২-এ মেজর জেনারেল পদে উন্নীত হন।
কর্মজীবন
কবির বাংলাদেশ মিলিটারি একাডেমি থেকে পদাতিক কোরে ২৪তম লং কোর্সে কমিশন লাভ করেন। তিনি সিলেট সেনানিবাসে ১১ পদাতিক ব্রিগেডের ব্রিগেড কমান্ডার হিসেবেও দায়িত্ব পালন করেন। যখন তিনি প্রধানমন্ত্রী শেখ হাসিনার সামরিক সচিব নিযুক্ত হন তখন তিনি ব্রিগেডিয়ার জেনারেল ছিলেন। তিনি ২০১৯ থেকে ২০২১ সাল পর্যন্ত কাউন্টার টেররিজম অ্যান্ড ইন্টেলিজেন্স ব্যুরো (সিটিআইবি) এর পরিচালক হিসেবেও দায়িত্ব পালন করেছেন।
কর্ম (জৈন দর্শন)
কর্ম (कर्म) হল জৈনধর্মের অত্যধিক মনো-মহাবিশ্বতত্ত্বের মূল নীতি। নৈতিক কর্মগুলি আত্মার স্থানান্তরের ভিত্তি তৈরি করে। আত্মা পুনর্জন্মের চক্রে আবদ্ধ, অস্থায়ী জগতের (সংসার) মধ্যে আটকা পড়ে, যতক্ষণ না এটি অবশেষে মুক্তি (মোক্ষ) অর্জন করে। শুদ্ধির পথ অনুসরণ করেই মুক্তি অর্জিত হয়।
জৈনরা বিশ্বাস করে যে কর্ম হল ভৌত ​​পদার্থ যা মহাবিশ্বের সর্বত্র রয়েছে। কর্ম কণা সেই আত্মার কর্ম দ্বারা আত্মার প্রতি আকৃষ্ট হয়। আমরা যখন কিছু করি, চিন্তা করি বা বলি, যখন আমরা কিছু মেরে ফেলি, যখন আমরা মিথ্যা বলি, যখন আমরা চুরি করি, তখন কর্ম কণা আকৃষ্ট হয়। কর্ম কেবল স্থানান্তরের কার্যকারণকে অন্তর্ভুক্ত করে না, তবে এটি অত্যন্ত সূক্ষ্ম বিষয় হিসাবেও কল্পনা করা হয়, যা আত্মাকে অনুপ্রবেশ করে-এর স্বাভাবিক, স্বচ্ছ এবং বিশুদ্ধ গুণগুলিকে অস্পষ্ট করে। কর্মকে এক ধরনের দূষণ বলে মনে করা হয়, যা আত্মাকে বিভিন্ন রং দিয়ে কলঙ্কিত করে (লেশ্য)। তার কর্মের উপর ভিত্তি করে, আত্মা স্থানান্তরের মধ্য দিয়ে যায় এবং অস্তিত্বের বিভিন্ন অবস্থায় পুনর্জন্ম লাভ করে- যেমন স্বর্গ বা নরক, বা মানুষ বা প্রাণী হিসাবে।
জৈনরা কর্মের অস্তিত্বের প্রমাণ হিসাবে অসমতা, কষ্ট ও যন্ত্রণার উল্লেখ করে। আত্মার শক্তির উপর তাদের প্রভাব অনুসারে বিভিন্ন ধরণের কর্মকে শ্রেণিবদ্ধ করা হয়। জৈন তত্ত্ব কর্মের প্রবাহ (আশ্রব) এবং বন্ধনের (বন্ধ) বিভিন্ন কারণ নির্দিষ্ট করে কর্ম প্রক্রিয়াকে ব্যাখ্যা করার চেষ্টা করে, নিজের কাজের উপর সমান জোর দেয় এবং সেই কাজের পিছনের উদ্দেশ্যগুলিকে। জৈন কর্ম্ম তত্ত্ব পৃথক ক্রিয়াকলাপের জন্য মহান দায়িত্ব প্রদান করে, এবং ঐশ্বরিক অনুগ্রহ বা প্রতিশোধের কিছু অনুমিত অস্তিত্বের উপর নির্ভরতা দূর করে। জৈন মতবাদও মনে করে যে আমাদের উভয়ের পক্ষেই আমাদের কর্মকে সংশোধন করা এবং তা থেকে মুক্তি পাওয়া সম্ভব, তপস্যা ও আচরণের বিশুদ্ধতার মাধ্যমে।
দার্শনিক মতামত
জৈনদের মতে, সমস্ত আত্মা তাদের অন্তর্নিহিত ও আদর্শ অবস্থায় অন্তর্নিহিতভাবে শুদ্ধ, অসীম জ্ঞান, অসীম উপলব্ধি, অসীম আনন্দ এবং অসীম শক্তির গুণাবলীর অধিকারী। যাইহোক, সমসাময়িক অভিজ্ঞতায়, কর্মের সাথে এই আত্মার সংযোগের কারণে এই গুণগুলি অপবিত্র ও বাধাগ্রস্ত হতে দেখা যায়। আত্মা এইভাবে কর্মের সাথে যুক্ত হয়েছে আদি-অনন্ত সময়ের অনন্তকাল ধরে। আত্মার এই বন্ধনটি জৈন গ্রন্থে স্বর্ণ আকরিকের সাদৃশ্য দ্বারা ব্যাখ্যা করা হয়েছে, যা-প্রাকৃতিক অবস্থায়-অশুদ্ধতার সাথে মিশ্রিতভাবে সর্বদা অপরিশোধিত পাওয়া যায়। একইভাবে, আত্মার আদর্শভাবে বিশুদ্ধ অবস্থা সর্বদা কর্মের অশুদ্ধতায় আবৃত থাকে। সোনার আকরিকের সাথে এই সাদৃশ্যটি আরও এক ধাপ এগিয়ে নেওয়া হয়েছে: শোধনের সঠিক পদ্ধতি প্রয়োগ করা হলে আত্মার শুদ্ধি অর্জন করা যেতে পারে। শতাব্দীর পর শতাব্দী ধরে, জৈন সন্ন্যাসীরা আত্মার প্রকৃতি, কর্মফলের বিভিন্ন দিক এবং মোক্ষ লাভের উপায় ও উপায় বর্ণনা করে সাহিত্যের বৃহৎ ও পরিশীলিত উপাদান তৈরি করেছেন। তীর্থঙ্কর-নাম-কর্ম হল বিশেষ ধরনের কর্ম, যার বন্ধন আত্মাকে তীর্থঙ্করের সর্বোচ্চ মর্যাদায় উন্নীত করে।
বস্তুগত তত্ত্ব
জৈনধর্ম কর্মময় "ময়লা" এর কথা বলে, কারণ কর্মকে সমগ্র মহাবিশ্বে পরিব্যাপ্ত অতি সূক্ষ্ম ও ইন্দ্রিয়গতভাবে অদৃশ্য কণা হিসাবে প্রকাশ বলে মনে করা হয়। এগুলি এতই ছোট যে স্থান-বিন্দু - স্থানের সর্বাপেক্ষা ক্ষুদ্রতম ব্যাপ্তিতে - অসীম সংখ্যক কার্মিক কণা (বা কার্মিক ময়লার পরিমাণ) ধারণ করে। এই কার্মিক কণাগুলোই আত্মার সাথে লেগে থাকে এবং এর স্বাভাবিক শক্তিকে প্রভাবিত করে। এই বস্তুগত কর্মকে দ্রব্য কর্ম বলা হয়; এবং ফলস্বরূপ আবেগ-আনন্দ, বেদনা, প্রেম, ঘৃণা, ইত্যাদি-আত্মা দ্বারা অনুভব করাকে বলা হয় ভাব কর্ম, মানসিক কর্ম। বস্তুগত ও মানসিক কর্মের মধ্যে সম্পর্ক কারণ এবং প্রভাবের। বস্তুগত কর্ম পার্থিব আত্মায় অনুভূতি ও আবেগের জন্ম দেয়,  যা-পরিবর্তিতায়-মানসিক কর্মের জন্ম দেয়, আত্মার মধ্যে মানসিক পরিবর্তন ঘটায়। এই আবেগগুলি, আবারও, তাজা বস্তুগত কর্মের প্রবাহ ও বন্ধনের ফলে। জৈনরা মনে করেন যে কার্মিক পদার্থ আসলে প্রতিনিধি যা চেতনাকে এই মহাবিশ্বের বস্তুগত প্রেক্ষাপটে কাজ করতে সক্ষম করে। তারা শারীরিকভাবে এই বিশ্বের অভিজ্ঞতা আত্মার ইচ্ছা বস্তুগত বাহক. যখন চেতনার প্রতি আকৃষ্ট হয়, তখন সেগুলিকে কর্মন শরির নামে মিথষ্ক্রিয় কর্মক্ষেত্রে সঞ্চিত করা হয়, যা আত্মা থেকে নির্গত হয়। সুতরাং, কর্ম হল সূক্ষ্ম বিষয় যা আত্মার চেতনাকে ঘিরে থাকে। যখন এই দুটি উপাদান-চেতনা এবং পাকা কর্ম-মিথ্যাচার করে, তখন আত্মা বর্তমান বস্তুগত মহাবিশ্বে পরিচিত জীবন অনুভব করে।
স্ব-নিয়ন্ত্রক প্রক্রিয়া
ভারতবীদ রবার্ট জে জাইডেনবোসের মতে, কর্ম হল প্রাকৃতিক নিয়মের একটি ব্যবস্থা, যেখানে নৈতিক তাৎপর্য বহন করে এমন ক্রিয়াগুলিকে শারীরিক ক্রিয়াকলাপের মতোই নির্দিষ্ট ফলাফলের কারণ হিসাবে বিবেচনা করা হয়। যখন কেউ একটি আপেল ধরে তারপর ছেড়ে দেয়, আপেল পড়ে যাবে। কোন বিচারক নেই, এবং কোন নৈতিক রায় জড়িত, যেহেতু এটি শারীরিক কর্মের যান্ত্রিক ফলাফল। একইভাবে, পরিণতি স্বাভাবিকভাবেই ঘটে যখন কেউ মিথ্যা কথা বলে, কিছু চুরি করে, বুদ্ধিহীন হিংস্রতা করে বা অনৈতিক জীবনযাপন করে। এই পরিণামগুলি-নৈতিক পুরস্কার ও প্রতিশোধগুলি-কিছু ঐশ্বরিক বিচারকের কাজ বলে অনুমান করার পরিবর্তে, জৈনরা বিশ্বাস করে যে মহাবিশ্বে সহজাত নৈতিক শৃঙ্খলা রয়েছে, কর্মের আইনের কাজের মাধ্যমে স্ব-নিয়ন্ত্রিত। নৈতিকতা ও নীতিশাস্ত্র জৈনধর্মে গুরুত্বপূর্ণ ঈশ্বরের কারণে নয়, বরং নৈতিক ও নৈতিক নীতির (মহাব্রত) সাথে চুক্তিতে পরিচালিত জীবনকে উপকারী বলে মনে করা হয়: এটি হ্রাসের দিকে নিয়ে যায়-এবং পরিশেষে কর্মের সম্পূর্ণ ক্ষতির দিকে নিয়ে যায়, যা ফলস্বরূপ চিরস্থায়ী সুখের দিকে পরিচালিত করে। কর্মের জৈন ধারণা ঈশ্বরের কাছ থেকে পরিত্রাণের দায়িত্ব কেড়ে নেয় এবং এটি মানুষকে নিজেই প্রদান করে। জৈন পণ্ডিতের ভাষায়, জে এল জৈনি বলেন: "অন্য যে কোনো ধর্মের চেয়ে জৈন ধর্ম মানুষকে নিরঙ্কুশ ধর্মীয় স্বাধীনতা ও স্বাধীনতা দেয়। আমরা যে ক্রিয়া করি এবং তার ফলের মধ্যে কোন কিছুই হস্তক্ষেপ করতে পারে না। একবার হয়ে গেলে, তারা আমাদের মাস্টার হয়ে ওঠে এবং অবশ্যই ফলপ্রসূ হবে। যেহেতু আমার স্বাধীনতা মহান, তাই এর সাথে আমার দায়িত্বও ব্যাপক। আমি আমার পছন্দ মত বাঁচতে পারি; কিন্তু আমার কণ্ঠস্বর অপরিবর্তনীয়, এবং আমি এর পরিণতি এড়াতে পারি না। কোনো ঈশ্বর, তাঁর ধর্মপ্রবক্তা বা তাঁর উপাধি বা প্রিয়জন মানুষের জীবনে হস্তক্ষেপ করতে পারেন না। আত্মা, এবং এটি যা করে তার জন্য এটি একাই দায়ী।"
কর্মের প্রাধান্য
জৈনধর্মের মতে, কর্ম অনিশ্চিত ও অনিবার্য। কোন ঐশ্বরিক অনুগ্রহ একজন ব্যক্তিকে তাদের অভিজ্ঞতা থেকে বাঁচাতে পারে না। শুধুমাত্র তপস্যা ও আত্ম-নিয়ন্ত্রণের অনুশীলনই কর্মের পরিণতি পরিবর্তন বা উপশম করতে পারে। তারপরও, কিছু ক্ষেত্রে, কর্মকে সমতার সাথে গ্রহণ করা ছাড়া কোন বিকল্প নেই। দ্বিতীয় শতাব্দীর জৈন পাঠ, ভগবতী আরাধন (শ্লোক নং ১৬১৬) জৈন মতবাদে কর্মের প্রাধান্যকে তুলে ধরে: "পৃথিবীতে কর্মের চেয়ে শক্তিশালী আর কিছু নেই; কর্ম সমস্ত শক্তিকে পদদলিত করে, যেমন একটি হাতি পদ্মের দল।"
কর্মের এই প্রাধান্য বিষয়বস্তু যা প্রায়শই জৈন তপস্বীরা তাদের তৈরি সাহিত্যে অনুসন্ধান করেছেন, সমস্ত শতাব্দী ধরে। পল দুন্দাস উল্লেখ করেছেন যে তপস্বীরা প্রায়শই নৈতিকভাবে ভুল জীবনযাপনের সম্পূর্ণ কর্ম্মিক প্রভাব, বা অত্যধিক তীব্র মানসিক সম্পর্কের গুরুত্ব আরোপ করার জন্য সতর্কতামূলক গল্প ব্যবহার করতেন। যাইহোক, তিনি উল্লেখ করেছেন যে এই ধরনের আখ্যানগুলি প্রায়শই নায়কদের ধার্মিক কর্মের রূপান্তরকারী প্রভাব এবং তাদের মুক্তির চূড়ান্ত প্রাপ্তি সম্পর্কে উপসংহারে বিবৃতি দিয়ে নরম করা হয়েছিল।
রাম ও কৃষ্ণের মতো কিংবদন্তি ব্যক্তিদের জীবনী, মহাকাব্য রামায়ণ ও মহাভারতের জৈন সংস্করণে, এছাড়াও প্রধান বিষয় এক হিসাবে কর্ম আছে। প্রধান ঘটনা, চরিত্র ও পরিস্থিতি তাদের অতীত জীবনের রেফারেন্স দ্বারা ব্যাখ্যা করা হয়, একটি জীবনের নির্দিষ্ট তীব্রতার নির্দিষ্ট কর্মের উদাহরণ সহ পরবর্তী ঘটনাগুলি নির্ধারণ করে। জৈন গ্রন্থগুলি বর্ণনা করে যে কীভাবে মহাবীর, জৈনধর্মের অন্যতম জনপ্রিয় প্রচারক এবং ২৪তম তীর্থঙ্কর,  কেবল জ্ঞান অর্জনের আগে তার পূর্ববর্তী কর্মের খেসারত বহন করতে হয়েছিল। বিচ্ছিন্নতার সাথে বারো বছর কঠোর তপস্যা সহ্য করার পরেই তিনি তা অর্জন করেছিলেন। আচরঙ্গ সূত্রে মহাবীর কীভাবে সম্পূর্ণ নিরপেক্ষতার সঙ্গে তাঁর কর্মের ভার বহন করেছিলেন তা নিম্নরূপ: "তাকে লাঠি, মুষ্টি, বর্শা, প্রসূন, ঢেলা,পাত্র দিয়ে আঘাত করা হয়েছিল। বারবার তাকে মারধর করে অনেকেই কাঁদলেন। যখন তিনি একবার শরীর না নড়াচড়া করে বসেন তখন অনেকেই তার মাংস কেটে ফেলেন, ব্যথায় তার চুল ছিঁড়ে ফেলেন বা ধুলো দিয়ে ঢেকে দেন। তাকে ছুড়ে ফেলে তারা তাকে পড়ে যেতে দেয়, অথবা তার ধর্মীয় ভঙ্গিতে বিরক্ত করে; নিজের শরীরের যত্ন ত্যাগ করে, শ্রদ্ধেয় নিজেকে বিনীত করেছিলেন এবং কামনা-বাসনা থেকে মুক্ত হয়ে যন্ত্রণা ভোগ করেছিলেন। যুদ্ধের মাথায় বীর যেমন চারদিক দিয়ে ঘেরা, তেমনই ছিলেন মহাবীর। সমস্ত কষ্ট সহ্য করে, শ্রদ্ধেয়, নিরবচ্ছিন্ন, নির্বাণের পথে এগিয়ে গেলেন।"
- আচরঙ্গ সূত্র ৮–৩৫৬:৬০
পুনর্জন্ম ও স্থানান্তর
কর্ম জৈন বিশ্বাসের কেন্দ্রীয় ও মৌলিক অংশ গঠন করে, যা এর অন্যান্য দার্শনিক ধারণাগুলির সাথে নিবিড়ভাবে সংযুক্ত থাকে যেমন স্থানান্তর, পুনর্জন্ম, মুক্তি, অহিংসা ও অ-সংসক্তি ইত্যাদির সাথে। কর্মের পরিণতি হতে দেখা যায়: কিছু অবিলম্বে, কিছু বিলম্বিত, এমনকি ভবিষ্যতের অবতারেও। তাই কর্মের মতবাদকে শুধুমাত্র জীবনকালের সাথে সম্পর্কিত বিবেচনা করা হয় না, কিন্তু ভবিষ্যতের অবতার এবং অতীত জীবন উভয়ের সাথে সম্পর্কযুক্ত। উত্তরাধ্যায়ণ সূত্র ৩.৩-৪ বলে:
"জীব বা আত্মা কখনও দেবতার জগতে, কখনও নরকে জন্মগ্রহণ করে। কখনও কখনও এটি অসুরের শরীর অর্জন করে; এই সব তার কর্মের কারণে ঘটে। এই জীব কখনও কখনও কীট, পোকা বা পিঁপড়া হিসাবে জন্ম নেয়।"
পাঠ্যটিতে আরও বলা হয়েছে (৩২.৭):
"কর্মই জন্ম ও মৃত্যুর মূল। কর্ম দ্বারা আবদ্ধ আত্মারা অস্তিত্বের চক্রে ঘুরে বেড়ায়।"
এতে কোনো প্রতিশোধ, বিচার বা পুরস্কার জড়িত নয় বরং জেনেশুনে বা অজান্তে করা জীবনের পছন্দের স্বাভাবিক পরিণতি। তাই, আত্মা তার বর্তমান জীবনে যত দুঃখ বা আনন্দ অনুভব করতে পারে তা অতীতে করা পছন্দের কারণে। এই মতবাদের ফলস্বরূপ, জৈনধর্ম বিশুদ্ধ চিন্তাভাবনা ও নৈতিক আচরণকে সর্বোচ্চ গুরুত্ব দেয়।
চতুর্গতি (অস্তিত্বের অবস্থা)
জৈন গ্রন্থগুলি চারটি গতিকে অনুমান করে, যা অস্তিত্বের অবস্থা বা জন্ম-শ্রেণী, যার মধ্যে আত্মা স্থানান্তরিত হয়। চারটি গতি হল: দেব (অসুর-দেবতা),  মনুষ্য (মানুষ), নরকী (নরক প্রাণী) এবং তিরাঙ্ক (প্রাণী, উদ্ভিদ ও অণুজীব)। উল্লম্বভাবে টায়ার্ড জৈন মহাবিশ্বে চারটি গতির চারটি সংশ্লিষ্ট অঞ্চল বা বাসস্থানের স্তর রয়েছে: স্বর্গ যেখানে অবস্থিত সেখানে অর্ধ-দেবতারা উচ্চ স্তরে অবস্থান করে; মানুষ, উদ্ভিদ ও প্রাণী মধ্যম স্তর দখল করে; এবং নরকীয় প্রাণীরা নিম্ন স্তরে অবস্থান করে যেখানে সাতটি নরক অবস্থিত।
একক-ইন্দ্রিয়ের আত্মা, যাকে বলা হয় নিগোদ,  এবং উপাদান-দেহযুক্ত আত্মা এই মহাবিশ্বের সমস্ত স্তরে বিস্তৃত। নিগোদ হল অস্তিত্বের অনুক্রমের নীচের প্রান্তে থাকা আত্মা। তারা এতই ক্ষুদ্র ও অভেদহীন যে, তাদের এমনকি স্বতন্ত্র দেহেরও অভাব রয়েছে, উপনিবেশে বসবাস করে। জৈন গ্রন্থ অনুসারে, নিগোদের এই অসীমতা উদ্ভিদের টিস্যু, মূল শাকসবজি ও প্রাণীদেহেও পাওয়া যায়। তার কর্মের উপর নির্ভর করে, আত্মা স্থানান্তরিত হয় এবং নিয়তির এই সৃষ্টিতত্ত্বের সুযোগের মধ্যে পুনর্জন্ম লাভ করে। চারটি প্রধান গন্তব্য আরও উপ-শ্রেণীতে বিভক্ত এবং এখনও ছোট উপ-উপ-শ্রেণীতে বিভক্ত। সর্বোপরি, জৈন গ্রন্থে ৮.৪ মিলিয়ন জন্ম গন্তব্যের চক্রের কথা বলা হয়েছে যেখানে আত্মারা সংসারের মধ্যে চক্রাকারে নিজেকে বারবার খুঁজে পায়।
জৈনধর্মে, একজন ব্যক্তির ভাগ্যে ঈশ্বরের কোন ভূমিকা নেই; একজনের ব্যক্তিগত ভাগ্যকে পুরস্কার বা শাস্তির কোনো ব্যবস্থার ফল হিসেবে দেখা হয় না, বরং তার নিজের ব্যক্তিগত কর্মফল হিসেবে দেখা হয়। প্রাচীন জৈনধর্মের ভলিউম থেকে পাঠ্য, ভাগবতী সূত্র ৮.৯.৯, নির্দিষ্ট কর্মের সাথে অস্তিত্বের নির্দিষ্ট অবস্থাকে লিঙ্ক করে। হিংসাত্মক কাজ, পাঁচটি ইন্দ্রিয়সম্পন্ন প্রাণীকে হত্যা, মাছ খাওয়া ইত্যাদি নরকে পুনর্জন্মের দিকে নিয়ে যায়। প্রতারণা, মিথ্যা প্রাণী ও উদ্ভিজ্জ জগতে পুনর্জন্মের দিকে পরিচালিত করে। দয়া, মমতা ও নম্র চরিত্রের ফলে মানুষের জন্ম হয়; যখন তপস্যা ও ব্রত পালন স্বর্গে পুনর্জন্মের দিকে পরিচালিত করে।
জৈন দর্শন আরও পার্থিব দেহকে প্রতিসাম্য, সংবেদনশীল অঙ্গের সংখ্যা, জীবনীশক্তি (আয়ুস), কার্যকরী ক্ষমতা এবং দেহ আত্মা বা দেহ অনেকগুলিকে আয়োজক কিনা তা দ্বারা বিভক্ত করে। প্রতিটি জীবের এক থেকে পাঁচটি ইন্দ্রিয়, তিনটি বল (শরীর, ভাষা ও মনের শক্তি), শ্বাস-প্রশ্বাস এবং জীবনকাল থাকে। সমস্ত জীব, দেবতা ও নরক প্রাণী সহ প্রতিটি জগতে, জৈন গ্রন্থে বিস্তৃত তত্ত্ব অনুসারে আট ধরণের কর্ম অর্জন করে এবং ধ্বংস করে। ভৌত ও আধিভৌতিক মহাবিশ্বের আকৃতি ও কার্যের বিস্তৃত বর্ণনা এবং এর উপাদানগুলিও জৈন গ্রন্থে দেওয়া আছে। এই সমস্ত বিস্তৃত তত্ত্বগুলি জৈন কর্ম তত্ত্বকে গভীরভাবে নৈতিক কাঠামোর মধ্যে ব্যাখ্যা করার চেষ্টা করে, অনেকটা বৌদ্ধ ও হিন্দু ধর্মের মতো কিন্তু বিবরণ ও অনুমানের মধ্যে উল্লেখযোগ্য পার্থক্য সহ।
লেশ্যা - আত্মার রঙ
জৈন গ্রন্থগুলি আত্মার মানসিক স্বভাবের উপর লেশ্যের প্রভাবকে আরও ব্যাখ্যা করে, ফল-বহনকারী গাছ দেখে ছয়জন ভ্রমণকারীর প্রতিক্রিয়ার উদাহরণ ব্যবহার করে। তারা ফল দিয়ে ভরা গাছ দেখে এবং সেই ফল পাওয়ার কথা ভাবতে শুরু করে: তাদের একজন পুরো গাছ উপড়ে ফেলা এবং ফল খাওয়ার পরামর্শ দেয়; দ্বিতীয়টি গাছের কাণ্ড কাটার পরামর্শ দেয়; তৃতীয়টি কেবল শাখাগুলি কাটার পরামর্শ দেয়; চতুর্থটি ডালপালা কাটা এবং শাখা ও গাছকে বাঁচানোর পরামর্শ দেয়; পঞ্চমটি শুধুমাত্র ফল ছিঁড়ে ফেলার পরামর্শ দেয়; ষষ্ঠটি শুধুমাত্র নিচে পড়ে যাওয়া ফলগুলো তুলে নেওয়ার পরামর্শ দেয়। এই ছয় যাত্রীর প্রত্যেকের চিন্তাভাবনা, শব্দ ও শারীরিক ক্রিয়াকলাপ তাদের মানসিক স্বভাবের উপর ভিত্তি করে আলাদা এবং যথাক্রমে ছয়টি লেশ্যের উদাহরণ। এক চরম পর্যায়ে, কালো লেশ্যার ব্যক্তি, খারাপ প্রকৃতির, শুধুমাত্র একটি ফল খেতে চাইলেও পুরো গাছটি উপড়ে ফেলার কথা ভাবেন। অন্য চরমে, সাদা লেশ্যাযুক্ত ব্যক্তি, শুদ্ধ প্রকৃতির, গাছটিকে বাঁচানোর জন্য পতিত ফল তুলে নেওয়ার কথা ভাবেন।